
DEN CASO ACCIDENTE 
FATAL UN TEST A 
SALI CU ALCOHOL Y 
OTRO SIN ALCOHOL 


NA HULANDA HUES 
A CUESTIONA E 
PRACTICA DI OM DEN 
CASO DI CORUPCION 


CASO BENNY SEVINGER TA SIMILAR 


KPA FALTA 
STRUCTURA Y TIN 
HOPI COS PA DRECHA 


MAS BOTO CU ILEGAL Y 
MAS BOTO CU ILEGAL Y 


BULTO DI DROGA CONFISCA 
BULTO DI DROGA CONFISCA 

S 
tephen Wilson durante tratamento di e caso penal contra dje 
pa core malo y causa un accidente fatal, ademas di a mane- 
ha auto sin rijbewijs. E acusado ta admiti e ultimo, pero ta nenga 
di tabata core malo of cu e no tabata apto pa maneha auto. Den 
presencia di familiar y amistadnan di ambos banda, Hues a trata 
e caso, mustrando hopi comprension pa famia y a splica nan cu 
lo por tin cosnan cu ta bini dilanti cu ta doloroso. Inclusive ora cu 
e acusado of su abogado papia, pa cual e ta pidi nan hopi calma 
y nan por sali y bolbe drenta si sinti cu emocionnan ta domina. 
E accidente aki a sosode dia 2 di october, 2022, cu a causa morto 
di un menor, su mama y su tanta. Famia Wouters a perde tres 
familiar den un solo tiro ora cu e auto di e acusado a dal frontal 
den esun di e rumannan. 


Den e caso aki ta draai si e chauffeur a core malo y si e tabata 
den condicion di maneha door cu el a bebe algun ora prome. “Si 
mi a sinti cu mi no tabata bon, mi lo no a subi e auto ni pa hiba mi 
yiunan cerca nan mama.” E acusado a admiti cu diasabra anochi 
e tabata na Batata Beach unda cu el a keda te rond di 3’or. El a 
bebe 4 pa 5 mix drinks ( Hennessy). El a subi su cama pa 4’or y a 
lanta 8’or di mainta pa hiba su yiunan cerca nan mama. Prome cu 
el a sali, el a baña, traha cos di come pa e muchanan. E no tabatin 
gana di bay traha y a sinti cu algo ta bis’e no bay. Sinembargo el 
a dicidi di avisa cu e lo yega un poco laat. 


El a bolbe su cas, come algo y despues a spula su boca cu listerine, 
ya cu el a skeiro djente caba. 
Hues a haci’e varios pregunta si el a bebe mas cu loke e ta bisa. A 
repasa declaracion di testigonan cu a bisa cu un biaha cu el a bay 
bar, el a cumpra tres cerbes. Tambe declaracion di mama di su 
yiunan cu a bisa cu Stephen tabata mustra cansa pero el a nenga 
y a bisa cu e ta sintie bon. 


A lesa declaracion di e homber cu ta bende coco. El a bisa cu 
un Jamaiquino cu ta core un Skyline preto ta core duro tur ora. 
Un colega di dje tambe a declara cu tur ora e ta bis’e stop di 
core duro pero e no ta tende. E acusado ta nenga esaki, pasobra 
masha poco e ta bay trabou cu auto. E tin dos lift cu coleganan 
y ora cu e no tin lift, e ta bay cu e auto. Y a bisa tambe cu e no 
tabata burachi pasobra el a drumi, come y a sinti fit pa bay traha. 


Pa colmo, a resulta cu e no tabatin permiso di doño di e vehiculo 
pa core cu e auto, pasobra e no tin number ni seguro. Polisnan 
a constata cu e tint di e windshield dilanti di e auto ta hopi scur, 
e visibilidad ta di apenas 17%. E test cu el a haci na e sitio di 
accidente a mustra cu el a supla 287 microgram di alcohol, cu ta 
riba e nivel permisibel legalmente. Ambulance a transporte pa 
hospital pa motibo cu el a resulta herida. Eynan tambe a haci un 
test di sanger. E resultado tabata cu e niun pipita di Ethanol den 
su sistema. Segun e acusado a bisa Hues, na e sitio ora di supla 
e Polis mes a bisa cu kisas door cu el a spula su boca cu listerine 
prome cu el a sali di cas pa trabou, el a haya e resultado prome 
menciona. 


El a keda insisti cu e tabata apto pa core, aunke sin rijbewijs, 
pasobra e no tabata burachi. E no a bebe hopi y e accidente a 
sosode ora cu un auto preto a bini riba dje. El a bay hala, baha 
di caminda, subi bek y a keda slip bay dal den trafico contrario. 
Un testigo cu a mira e accidente sosode, a bisa cu el a mira e 
Skyline (stuur man drechi) hala na banda robes, dal den e auto 
cora. Despues el a mira un señora baha for di e auto cora y saca 
un baby for di e auto. 
Fiscal a pidi un castigo di 4 aña. Hues ta bay pensa y dia 11 di mei 
awor ta dicta sentencia. 


Den caso accidente fatal un test a sali cu alcohol y otro sin alcohol 


U 
n biaha mas tin un miembro di Cuerpo Policial dete- 
ni bou sospecho di contrabanda di hende pero tambe 
suministra informacion na prensa. Aunke cu esaki no a wor- 
do menciona oficialmente, e informenan aki a sali afo. 
Mas cu un luna pasa a detene e Polis Vos y Ministerio Publico 
a bisa di lo no duna mas informacion debi cu tin investiga- 
cion andando. 


Un di e aspectonan cu a bini dilanti of cu a haya Vos cu ne ta 
un arma di candela cu no a wordo entrega na dje. Ta resulta 
cu un colega cu a bay Hulanda a entrega esaki na dje. Esaki 
so ya ta causa hopi pregunta. 


Con por ta posibel cu un funcionario policial tin un arma, 
ta bandona Aruba y e departamento concerni cu registro 
di tur arma y den man di ken esakinan ta, no ta na altura di 


e informacion aki. Cada persona cu haya un arma mester 
firma pa esaki y tur e acesorionan cu el a haya cu esaki. E 
pregunta cu ta surgi ta con por ta cu Cuerpo Policial no ta 
na altura cu un miembronan di nan a bay Hulanda. Ta parce 
cu Recurso Humano (no sa si ta di KPA of di Gobierno) no 
a manda informacion y mando policial tampoco a saca un 
memo informando di esaki. 


Mientras cu e colega a entrega e arma na Vos, e ultimo aki 
tampoco a informa e seccion concerni. 
Igualmente a hay’e cu varios portofoon (radio di polis). Ta 
increibel cu Cuerpo Policial di Aruba sa e cantidad di porto- 
foon cu nan a cumpra of huur pero no sa cu esaki no ta den 
man di e personanan cu a ricibi esakinan, mescos cu e arma. 
Un error gravisimo y asina tin hopi cos mas ta sosode cu ta 
mustra un falta di structura. 


KPA falta structura y tin hopi cos pa drecha 

D 
iabierna ultimo durante dos ora Corte a trata e caso pe- 
nal contra Stephen Wilson, acusa di dood door schuld. 
Esaki ta relaciona cu e accidente fatal cu a sosode riba 2 di 
october, 2022, den Colony. Un mama cu su yiu a perde nan 
bida, mas e ruman muhe. E acusado durante tratamento di 
e caso a wordo haci diferente pregunta. Dado momento el 
a bisa Hues cu e kier bisa famia di e victimanan algo. El a 
haci esaki tanto durante e caso como den su ultimo palabra. 
Hues pa dolor di e famia e puntra nan si nan ta permiti pa e 
acusado lanta para y wak nan pa expresa su mes of nan ta 
prefera pa expresa su mes pero cara pa hues. Famia tabata 
prefera e ultimo opcion. 


Stephen a bisa cu tur dia cu e habri su wowo, loke a pasa ta 
den su mente. No tin un dia cu e no ta pensa riba loke cu a 
pasa. “Mi ta desea boso hopi forsa. Ta duel mi masha hopi 
loke cu a pasa.” Mas e cos aki ta duel su persona, segun el 
a bisa, pasobra e conoce e famia aki for di chikito, henter su 
bida e conoce nan. “Mi tambe tin yiu y sa si algo pasa cu ne 
e ta duel mi hopi. Mi ta pensa hopi cu tabata miho cu ami ta 
esun cu a muri den loke a pasa.” 
Na final el a bisa cu e ta dispuesto pa yuda e famia cu loke 
nan mester y ta spera cu un dia e famia por pordon’e. 


Hues a pone e fecha tentativo di 11 di mei, 2’or di media, 


pa sentencia den e caso aki, unda cu fiscal a pidi un castigo 
di 4 aña. Den casonan di morto pa culpa di un otro hende, 
sea den accidente of mata, e famia tin e opcion pa haci un 
demanda pa gastonan a causa di e delito of pa daño of sufri- 
mento emocional pa e sucedido. Pero e suma cu por otorga 
ta maximo 50 mil y masha poco te ainda a otorga e suma 
aki. E suma di mas halto cu a yega di otorga tabata esun di 
10 mil florin den un caso di abuso sexual. 


Banda di esaki, un victima of famia di un victima por haci un 
caso civil unda cu e suma por ta hopi mas halto, pero e ta 
un proceso mas largo cu den penal, unda un decision ta bini 
hopi lihe. Pa por haya un demanda durante un caso penal, 
principalmente e parti di gastonan mester ta bon specifica 
cu recibo, etc. 


Den e caso di e accidente fatal a bin dos demanda, tanto di 
mayornan di Jessica y Joanne Wouters y e otro ta di tata di e 
menor, Rendrick, cu a fayece den e accidente fatal. E mama 
a papia di gastonan di of relaciona cu entiero cu a yega total 
34 mil florin. Un parti a wordo paga door di seguro pero 
tin 19 mil cu nan mester a cubri. Y esaki a pidi pa ordena e 
acusado paga e gasto aki. E tata di e menor a haci demanda 
di 50 mil florin pa sufrimento a causa di e sucedido, tanto 
p’e como su otro yiunan cu a keda sin nan mama. 


H 
ues cu a trata e caso penal di e accidente fatal di 2 di october, 
2022, a bisa cu e kier a duna un decision mas lihe pa e famia 
tin trankilidad. Sinembargo, door di e version di con e accidente 
a sosode, door di e acusado Stephen Wilson, a dicidi pa pone e 
fecha di 11 di mei pa 2’or di merdia. Si resulta cu e logra yega na 
un decision prome, lo avisa e partidonan envolvi. 
Den e accidente aki den Colony a perde nan bida Jessica y Joanne 
Wouters y e menor Rendrick di dos aña. 


Prome cu a cuminsa trata e caso profundamente, a scucha un 
funcionario policial como testigo. Hues tabata kier sa for di dje, 
como un di e promenan cu a yega na e sitio, kico e acusado a 
conta of bis’e. E polis a splica cu el a mira e situacion, a pidi 
ambulance y despues a bay cerca e chauffeur den e auto preto. 
E tabata e prome pa papia y a puntr’e kico a pasa. E chauffeur a 
contesta cu e tabata bayendo trabou, tabata core duro y a perde 
control. Diferente biaha a keda puntra e polis, si ta e chauffeur 


a bisa esey prome of el a haci e pregunta y Stephen Wilson a 
contesta. 


Segun e version di e relato policial, e skyline preto tabata 
coriendo duro, segun un testigo. El a perde control y a dal frontal 
den trafico contrario, cu tabata un Chevrolet Aveo cora. Pero e 
acusado tin un version un tiki diferente. 


Segun el a conta, el a drenta Colony y tabata tras di un auto 
cu tabata core poco-poco. El a pasa e auto y a bay core riba su 
banda bek. Dado momento un auto di direccion contrario a bin 
riba dje. Tabata un auto color scur cu dos persona di dje. “Mi ta 
kere ta turista pasobra un di nan tabata saca potret.” Pa desvia 
pa e auto aki, el a baha caminda. “Na momento cu mi a subi 
caminda bek, e auto a cuminsa zwaai y mi no por a controla e 
auto y a bay dal frontal den e auto cora.” 
El a keda insisti cu e zwaaimento no tabata door di velocidad 
halto, pasobra e no tabata core ni 80. 


E version aki awo Hues ta bay studia a base di loke ta para den 
e rapport traha door di polisnan di trafico, kendenan tabata 
presente den Corte tambe. Ministerio Publico a pidi un castigo di 
4 aña pa e acusado. 


Acusado di accidente cu tres morto: 
Mi a perde control ora a hala 
un banda pa un auto preto 


Cu bos temblando chauffeur di accidente fatal a pidi famia dispensa 


“Miho ta ami a muri den e accidente” 

S 
iman pasa Corte na Hulanda, a dicidi di declara e ex 
Parlamentario Richard de Mos di PVV, kende tambe 
tabata wordo acusa di hunto cu otro shete sospechoso, 
di a comete soborno y corupcion. De Mos tambe a ser 
acusa pa Ministerio Publico na Hulanda, di lo a privilegia 
comerciantenan cu a haci cierto peticion na de Mos pero 
Hues siman pasa a mustra cu Ministerio Publico tabata 
“erg rigide” loke ta nifica cu rigido y cu pa nada fiscal- 


Na Hulanda Hues a 
cuestiona e practica di 
OM den caso di corupcion 
Caso Benny Sevinger ta similar 


nan kier a mira e acusacionnan contra di de Mos den otro forma. Hues a mustra cu 
practicamente Ministerio Publico tabata determina pa no presta atencion pa argu- 
mentonan di otro sospechosonan y di abogadonan, simplemente a bay tras di loke 
tabata su conclusion y nada mas. “We nemen die rechttoe rechtaan visie van het OM 
niet over”, tabata palabranan di Presidente di Corte Jacco Janssen implicando aki cu 
e forma con Fiscalnan a actua den e caso aki, tabata pa den tur sentido, haya un for- 
ma pa convence Corte cu de Mos a culpabel. 


Esaki tambe a sosode aki na Aruba caminda den tur tres caso contra ex Ministernan, 


esta esun di Paul Croes, esun recien di Benny Sevinger y e caso Flamingo contra di 


Otmar Oduber, a papia di un asina yama “fishing expedition” caminda principalmente 


oficialnan di RST tabata busca pa mira unda ex Minister Sevinger a cumpra mosaico 


pa su cas, cumpra bentana y portanan pa asina haya pruebanan pa condena e ex 


mandatario. Den caso siman pasa contra di de Mos, Hues a mustra lo siguiente: “,Het 


algemene beeld dat het OM schetst is te EENZIJDIG, te RIGIDE, met onvoldoende oog 


voor de lezing van de verdachten en de gebeurtenissen. Wij gaan uit van een vrijere 


interpretatie en een bredere context.” 


Practicamente Hues a mustra cu Ministerio Publico y den e casonan aki na Aruba, cu 


mester a actua cu mas atencion pa loke ta declaracion di sospechosonan y tur envolvi 


den e investigacion y no solamente bay tras di e sospechosonan cu e solo meta pa 


haya nan culpabel. Den caso di Benny Sevinger, Hues aki na Aruba a haya e parla- 


mentario culpabel di e malversa fondonan di su propio fundacion, uzando esakinan 


pa cumpra pasashi pa su esposa biaha cu’ne den un biahe di trabou insistiendo cu 


esaki ta malversacion di Benny den su funcion como mandatario. 


Den caso di de Mos, Hues a mustra: “De partijdonaties op zich zijn volstrekt legi- 


tiem en ook niet met kwade opzet gedaan, vindt de rechter. ,,Van kwade bedoeling 


bij de gevers lijkt echt geen sprake. Alleen de traktaties privé, een dinertje en twee 


boottochtjes, hebben hooguit die zweem.” E pasashi pa su señora biaha cune pa un 


reunion representando gobierno, no por wordo considera algo corupto ya cu ningun 


momento esakinan tabata ‘boottochtjes.’ 


Sinembargo contrario na Ministerio Publico na Hulanda pero sigur Ministerio Publico 


aki na Aruba, Hues na Hulanda hasta no a mira mucho cos na momento c’un politico 


haya un donacion for di un comerciante of cualkier otro instancia: “De partijdonaties 


op zich zijn volstrekt legitiem en ook niet met kwade opzet gedaan.,Van kwade bedoe- 


ling bij de gevers lijkt echt geen sprake.” 


Loke tambe ta hopi importante ta cu den caso di de Mos, cu ta casi igual cu caso di 


Sevinger, e siguiente a bira e conclusion di Corte na Hulanda: “Later oordeelt de rech- 


tbank of er sprake is van omkoping, of de wethouders een tegenprestatie leverden 


voor de giften die op zichzelf dus met goede bedoelingen gedaan zijn. Volgens rechter 


Janssen is niet aangetoond dat de partijdonateurs uit de vastgoedwereld ‘exclusief 


voordeel’ kregen via hun politieke netwerk bij De Mos. 


Pues pa e tipo di argumentonan aki, parlamentario Benny Sevinger a dicidi di apela 


e decision di Corte den Prome Instancia ya cu e tin e conviccion cu Corte Superior lo 


mira su argumentonan totalmente diferente. 

RECORDATORIO 


Tene bon cuenta 
cu esaki. 


TUR EVENTO ariba tereno 
publico 
mester 
entrega 
peticion 10 dia prome cu e 
evento tuma luga. Esaki ta 
conforme 
retributie- 
en 
legesbesluit Directie Infra- 
structuur en Planning AB 
2008 No 4. 


ENTRANTE 1 Juli 2023 no 
ta duna excepcion mas y si 
no cumpli cu e temporada 
stipula, e peticion lo ser 
automaticamente desaproba 
cu consequencia cu e evento 
lo no por sigui. 


R 
ecientemente Wardacosta den bon colaboracion cu Cuerpo Policial 
Aruba ta intercepta un boto cu a purba drenta Aruba den e parti 
Nord. Despues di un persecucion caminda mester a los tiro di adver- 
tencia y tiro dirigi riba e motornan di e boto pa Wardacosta por a logra 
para e boto. Durante e persecucion e personanan abordo di e boto sos- 
pechoso a tira paketenan den lama. 


Wardacosta a logra detene 9 persona abordo di e boto sospechoso cu 
tawatin intencion di drenta Aruba. Despues di un buskeda riba lama cu e 
avion Dash, e helicopter y un Metal Shark di Wardacosta a bin encontra 
un cantidad substancial di bultonan conteniendo marihuana. 


Diabierna 21 di april un biaha mas, pa nord di Aruba, Wardaosta un 
biaha mas den bon colaboracion cu Cuerpo Policial Aruba ta intercepta 
un otro boto cu 9 persona abordo cu a intenta di drenta Aruba na un 
manera clandestino. Den tur dos e casonan e personanan ta 
procedente di Venezuela. E dos casonan a ser haci den bon cooperacion 
cu Cuerpo Policial 
Aruba. E personanan y e droga a ser entrega na KPA. 


Mas boto cu ilegal y bulto di droga confisca 

W E D N E S D A Y 
M A Y 1 7 , 2 0 2 3 


PUBLIC AUCTION 


For more information visit: 
WWW.JOHNSONNOTARY.COM 



On Wednesday, May 17, 2023 at 11am, at the Chamber of Commerce, Aruba, 
will be auctioned in public (executoriale verkoop) pursuant to art. 3:268 and 
3:254 Civil Code of Aruba: 


De La Sallestraat 13 
An apartment complex, situated on a full ownership property of 1.140 
m2 , situated at De La Sallestraat in Aruba, recorded in the Title 
Registry of Aruba as First Division Section E number 336. 


Starting bid: T.B.D. 


AUCTION NOTARY: Th.R. JOHNSON 
·The auction is subject to the general conditions for foreclosure auctions and special 
auction conditions which will be determined by civil law notary Th.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in 
Aruba to the amount of the highest bid increased with an amount equal to the auction 
costs. 
·A signed and dated private bid can be submitted until May 2, 2023, 5 PM. A bidding 
form can be downloaded on our website. 


D 
iabierna merdia 
e brug bieu di 
Balashi tawata sce- 
nario di un acciden- 
te entre 3 vehiculo. 
Polis di trafico cu ta 
cerca ey mes a yega 
y a opta pa cera e 
brug ambos banda, 
debi cu e autonan 
tawata memey ari- 
ba e brug.  E au- 
tonan envolvi tawa- 
ta un Suzuki color 
berde maneha pa 
un dama; cu ta esun 
cu a causa e acci- 
dente. Locual a sos- 
ode tawata cu e Su- 
zuki lo a slip ariba e 
brug y bay dal con- 
tra e beton net na 
momento cu un Fiat 
tawata yegando y 
ta dal contra esaki 
tambe. 


Patras 
di 
Suzuki, 
tawata un un Ford 
Explorer cu apesar 
cu e lo a cera brake 
toch a dal tras di e 
Suzuki cu e dama 
na stuur. Door di e 
impactonan por bisa 
di diferente banda 
e dama a resulta 
herida, y na yegada 
di 
Ambulance 
e 
Paramediconan 
a 
opta pa bay cu ne 
Hospital.  


Un persona 


herida 
Boksmento 
entre 3 
auto ariba 
brug bieu 
di Balashi 

live easy 


D 
iabierna den oranan di mainta brandweer y polis a bay un adres na 
Matadera, unda cu tawata tin un candela. Na nan yegada ta mira cu 
lo no tawata un cas, pero un compleho di apartamento unda cu den un di 
nan a start un candela. Aki ta unda e bomberonan mester a actua rapido 
pa evita cu esaki expande. 


Den algun minuut nan tawata tin e candela domina. Locual a keda tawata 
e huma, y pa esaki mester a habri tur porta y bentana. Empleadonan di 
Elmar tambe a yega pa asina kita coriente. Daño material semper den e 
incidentenan aki ta hopi, door di e awa cu mester wordo uza. 


D 
iasabra anochi den careda di 10’or vari- 
os automobilista den Playa a haya nan cu 
un Van coriendo luz paga, treciendo trafico na 
peliger. E auto un Hyundai H1 Van a drenta 
den De LaSallestraat y a sigui core bay direc- 
cion pabou. Na e crusada pa bay Kamerlingh 
Onnesstraat e la bay rechts. 


Aki e ta pasa e supermarket y ariba e crusada 
altura di e supermarket e la bay na su man 
robes, drentando Nobelstraat unda e la paga e 
auto y keda staciona memey caminda. Patruya 
di Playa a yega, y e polisnan a cuminsa papia 
cu ne y tawata obvio cu e tawata basta bebi. 


E la duna polis un adres na Meiveld, pero ora 
polis a yama e number a resulta cu e adres ey 
ta un compleho di apartamento di placer. No 
a keda polisnan nada otro di detene e homber 
y pidi transportwagen, cu na yegada a hibe 
warda unda e la keda cera pa mainta e bin bij. 
Polis mes mester a hala e auto for di caminda. 


A detene 


Chauffeur burachi coriendo auto luz paga den Playa 


Kortsluiting posibel causa: Candela den apartamento na Matadera 

N 
ayibe Bukele presidente di El Salvador a yega di bisa cu si no hinca 
man den placa di pueblo, e placa lo alcansa pa tur cos. Nos futuro gen- 
eracion tin un futuro scur na man di e gobierno aki. E gobierno di e ultimo 
20 añanan a crea debe riba debe. A haci nos pueblo di Aruba bira esclavo 
di debe. 


Gobierno tras di gobierno di partido MEP y partido AVP ta gaba di a haci 
hopi inversion, pero en realidad loke a haci ta hunga Santa Claus y crea 
un supermega debe. Puro gañamento pero cifras ta demostra net lo 
contrario. Partidonan AVP y MEP hunto a crea un debe di mas cu awg. 
5.000.000.000,=. Si conta e mas cu awg. 920.000.000,- acerca elo yega 
casi awg. 6.000.000.000,= y ainda e ta creciendo. Nos expertonan ta 
kere cu si partidonan MEP y AVP sigui goberna e debe nacional lo surpasa 
awg. 7.000.000.000,=. 


Si ta asina ta papia di stima nos Aruba dushi tera? Esaki nos ta yama inte- 
gridad? Puro gañamento paso keto bay ta interes personal y di partido ta 
loke ta sigui domina. P’esey pueblo mester habri wowo y exigi pa e parti- 
donan baha na awa paso nan ta sink Aruba. 


Nos Aruba a ricibi asina hopi entrada cu gobierno por a inverti den nos 
educacion, inverti den renobacionnan di nos scolnan, miho salario pa 
nos maestronan, nos grandinan lo por tin un miho pensioen y onder- 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


Eric Ras (Curpa): 


E supermega debe tin nomber y 
fam esta partidonan MEP y AVP 


stand, inverti den salubridad, miho salario pa 
e trahadonan den cuido medico, miho salario 
pa nos bomberonan, cuidado di preso, polis 
y empleadonan publico. Berdad si gobierno 
a administra placa di pueblo manera mester 
awe nos lo ta bibando den un Aruba di 5 strea 
pero gobiernonan a perde tur strea hasta esun 
di noord. Lo no mester a bin cu eigenbijdrage 
pa AZV y tampoco haci nos pueblo di Aruba 
esclavo di debe. Lo districto di Oranjestad lo 
por tin un warda di polis nobo, edificio di gobi- 
erno bon manteni, material pa bomberonan 
y polisnan y prizon nobo. Awe nos pueblo ta 
biba den miseria y no tin ayudo social. 


Nos pueblo lo mester puntra partidonan MEP 
y AVP kico nan a haci cu e 24 biyon florin cu 
pais Aruba a ricibi na entrada for di aña 2001 
te cu awe den 2023. E gobiernonan aki no 
tin placa pa yega nan y nan kier bati riba nan 
pecho cu nan ta sirbido di pueblo. Di tur abun- 
dancia cu a drenta den caha di gobierno sola- 
mente 600 miyon florin a wordo inverti den 
nos Aruba dushi tera. 


Nos a yega na un crusada cu pueblo lo no por 
pone confiansa mas den partidonan MEP, AVP 
y RAIZ. Nan no sa kico ta amor patrio sino e 
amor ta pa nan mes. Mas y mas nos mester 
realisa cu gobierno aki no solamente a entrega 
nos autonomia sino a sink nos pais. E gobi- 
erno aki a bende nos isla. 


Un cos ta sigur e husticia di Dios lo ta riba 
nan pa a masacra nos finansa publico. Aruba 
ta wordo goberna actualmente pa un grupo 
cu a gradua na e Universidad di gañamento 
paso nan ta gobernantenan sin escrupulo. 
Ainda tin hende cu ta bisa di ta Cristian, pero 
ta defende nan gobierno den Parlamento. 
Parlamentarionan supuestamente Cristian cu 
a huramenta di ta sirbido di pueblo ta yuda 
gobierno masacra nos pueblo. 


Parlamentarionan cu supuestamente di ta 
Cristian ta sostene un gobierno cu forma parti 
di World Economic Forum cu su lema ta: lo bo 
no tin nada y lo bo ta feliz. Parlamentarionan 
supuestamente Cristian ta sostene e agenda 
2030 cu su meta ta destrui e famia, nos cria- 
turanan y finalmente persigui e pueblo Cristian. 
Partido Curpa ta e unico partido Cristian y cu 
ta den e lucha pa e famia. 

E 
tema di BBO na frontera lo bira un realidad riba e fecha 
di prome di Juni 2023. Por a scucha Mike Eman sali riba 
e tema hunto cu algun miembro di e fraccion berde, cu de- 
liberadamente a duna informacion falso y no a splica e con- 
tenido di e maneho di e ley como debe ser. Pa e motibo aki 
mi a dicidi di skirbi varios articulo riba e tema semper uzan- 
do fuentenan, documentonan y presentacionnan di exper- 
to, profesionalnan y comerciantenan cu ta familiar cu e top- 
ico aki. Den e articulo di awe mi lo elabora riba e ponencia 
di Comerciantenan Uni cu a vocifera nan opinion riba BBO 
na frontera riba dia 21 di November 2022 den un entrev- 
ista cu prensa. Den e entrevista sr. Frans Ponson a haci de- 
claracionnan cu Comerciantenan Uni ta di acuerdo cu e ley 
di BBO na frontera. 


Comerciantenan uni ta di acuerdo cu BBO na frontera 
Sr. Ponson di Comerciantenan Uni a expresa di ta di acuerdo 
cu e BBO na frontera. Comerciantenan Uni ta di acuerdo 
pasobra e BBO na frontera ta trece un “Level Playing Field” 
pa comercio en general. Kico esaki ta significa? Cu e BBO 
na frontera lo haci e competencia mas husto pasobra awor 
negoshinan ilegal tambe lo mester paga BBO pa su produc- 
tonan, manera comercio ta haci actualmente. Esaki lo haci 
cu e prijs di e negoshinan ilegal tambe mester wordo ahusta 
pasobra nan gasto lo subi. Di e forma aki comercio local no 
lo wordo perhudica pa comercio ilegal mas. 
Sr. Ponson a bisa cu BBO na frontera lo wordo paga “adel- 
anta” awor enbes di “na final” ora di benta. Adelanta den e 
sentido cu ora e container of producto yega frontera ta paga 
BBO. E bunita di e ley nobo di BBO na frontera ta cu, mesun 


luna comerciante por declara e BBO aki na Belastingsdienst 
y por kita henter e suma aki di nan “omzet” e mesun luna. 
Esaki ta haci cu e gastonan di e comerciante NO ta subi. 
Negoshinan ilegal tambe ta contribui awor na economia di 
Aruba pasobra awor nan tambe mester paga BBO na fron- 
tera. Ya no lo tin un manera pa evita di paga e BBO pa nan 
productonan mas. DIMP ta calcula cu pais Aruba lo haya 20 
miyon florin mas di entrada cu BBO na frontera lo produci 
entrante Juni 1, 2023. 


Negoshinan ilegal no lo por trek af BBO y pesey tampoco 
disfruta di e beneficionan cu un negoshi legal si tin. Akinan 
negoshinan ilegal ta perde e oportunidad di e BBO hybrido 
aki. Comerciantenan Uni tabata kier pa gobierno introduci e 
BBO na frontera prome cu a subi e BBO engeneral. 


Por bisa cu den su entrevista cu prensa Comerciantenan Uni 
a expresa di un forma sumamente positivo riba e BBO na 
frontera y a enfatisa e importancia di introduci e ley aki. Nos 
por bisa cu e introduccion di e BBO na frontera ta un BBO 
hybrido, pasobra en realidad e lo funciona como un BTW. 
Un di e kehonan mas grandi di comercio semper tabata e 
competencia inhusto cu ta existi aki riba nos isla, cu awor 
lo bay wordo elimina di un forma serio y responsabel. Di e 
forma aki gobierno a demostra di tin oido pa e sugerenci- 
anan y deseonan di e gremionan. Proximamente lo introduci 
e ley aki na Parlamento prome cu 1 di Juni 2023. 


Parlamentario Marco Berlis (MEP): 


Comerciantenan uni ta di 
acuerdo cu BBO aan de grens 

D 
esde juni 2020 AZV a introduci e 5-wave model pa asi- 
na evita cu gastonan di salubridad ta keda subi y kibra e 
fondo di aseguro local creando un problema aun mas grandi 
pa e aseguradonan. Ta conoci cu e peso di gasto pa loke ta 
trata cuido na Aruba ta halto y mester remedia esaki mas li- 
her posibel. 


Ora gobierno a anuncia cu lo tuma pasonan pa atende cu e 
problema aki a causa hopi tension bou di e sector di cuido y 
no tawata un decision facil pa tuma pa gobierno. Diferente 
intento y ideanan a wordo presenta y al final a scoge e 
5-wave model. Ta bon pa añadi cu Covid-19 a bini cu mas 
gasto ainda acerca y di cual a mara Aruba tambe na mas 
reforma atraves di Landspakket cu Hulanda. 
Pero, mientras na Aruba a corta y baha den salario di esnan 
den cuido, na Hulanda y Boneiro nos a mira cu netamente 
esnan cu ta labora den cuido a bay dilanti den nan salario y 
beneficionan. For di parlamento hopi bes mi a indica cu kier 
mira esaki tambe pa nos dunadonan di cuido aki na Aruba. 
P’esey, laga mas pronto posibel AZV duna bek e 5.5% cu a 
wordo corta den salario bek na tur esnan cu ta labora den 
cuido. 


For di parlamento lo keda 
insisti 
Den tur reunionnan di IPKO cu 
mi a asisti, den reunionnan cu 
Eerste Kamer aki na Aruba y 
tambe den reunion cu secre- 
tario di Estado sra. Van Huffelen 
aki den parlamento na Aruba, 
mi a keda insisti cu e recorte 
di 60 miyon tin di para. E a 
tuma hopi insistencia pa haci e 
Hulandesnan comprende cu e 
medida aki mester wordo cambia. E miembronan di sector di 
cuido mes tambe a emiti un carta na januari 2023. Mayoria 
di e asociacionnan o fundacionnan, pero tambe sindicato y e 
trahadonan di hospital ta splica den e carta, cu a yega tanto 
na parlamento, su Excelencia Gobernador di Aruba, AZV y 
minister en cuestion, cu nan kier pa trek in e recorte di 5.5% 
riba nan budget. Januari 2023 tur salario di ambtenaarnan 
a bay bek na normal. Tur ambtsdrager a bay na normal y ta 
hustifica cu pa tur dunado di cuido bay bek na normal di e 
5.5% cu a wordo corta den nan salario. P’esey mi ta insisti 
pa minister di salubridad sigui intermedia na AZV y elimina 
e medida aki y entrega 5.5% na e sector di cuido. 


Gradicimento pa solidaridad 
Segun AZV e gastonan a bira mas manehabel awor, y lo por 
duna bek e 5.5%. Mi lo desea pa e ta e luna cu ta sigui 
aki mes. Nan tin un overschot, y na mi opinion esaki tin di 
wordo inverti bek den cuido, pero riba tur cos, na nos profe- 
sionalnan cual ta digno di nan salario completo. E ultimo 
dos aña y mey e sector di cuido a mustra cu nan ta soli- 
dario cu Aruba. Solidario cu nan pashentnan y a cumpli cu e 
yamada sagrado di duna cuido na henter Aruba sin excep- 
cion. Esaki ta algo cu ta wordo aprecia y balora. Pasobra ora 
cu tur hende tawata den cas, nan tawata na trabou, ora cu 
tur hende tawata sosega paden, nan tawata den e campo di 
bataya contra e virus di Covid-19. Nos ta y lo keda eterna- 
mente agradecido pa nan dedicacion, pasion y profesional- 
ismo. 


Mi peticion ta pa no warda mas luna pasa. E momento 
ta awor pa duna bek tur loke e dunadonan di cuido tin 
derecho riba dje. P’esey desde aki e yamada na AZV y su 
staff, na Gobierno di Aruba, specialmente na nos Minister di 
Salubridad pa elimina e recorte di 5.5% di sector di cuido 
y pa no tarda mas. Esaki den nomber di tur dunadonan di 
cuido na Aruba. 


Hendrik Tevreden (MEP): 


No tarda mas pa duna sector di cuido nan 5.5% 

DIRECTOR OF ENGINEERING 


ENGINEERING SUPERVISOR 


TECHNICIAN 


FRONT OFFICE SUPERVISOR 


CONCIERGE/FRONT DESK AGENT 


HOUSEKEEPING SUPERVISOR 


HOUSEMAN 


SOUS CHEF 


F&B SUPERVISOR 


COOK/COOK HELPER 


APPLY ONLINE AT WWW.BUCUTI.COM/CAREERS 


ATTRACTIVE SALARIES 


BONUS OPPORTUNITIES 


5-DAY WORKWEEK 


UP TO 27 VACATION DAYS 


(BASED ON YEARS OF SERVICE) 


INSURANCES (LIFE INSURANCE, 


VISION & DENTAL, HEALTH 


DISABILITIES) 


SAVINGS & LOANS PROGRAM 


EMPLOYEE DISCOUNTS 


WE 
ARE 
HIRING 


POSITIONS: 
BENEFITS: 


TOP 25 RESORTS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 


N 
ataly Geerman di e deporte di weightlifting 
a biaha hunto cu su coach pa participa den e 
Campeonato Centroamericano y del Caribe cu a 
tuma luga na Santo Domingo. Esaki tabata e ulti- 
mo evento cu tabata clasificatorio pa e Weganan 
Centroamericanos y del Caribe pa San Salvador 
2023 cu un participacion di 20 pais. E compe- 
tencia mes a tuma lugar na Pabellon de Haltero- 
filia Dr. Jose Joaquin Puello den Parque del Este. 


Atleta Nataly cu a bay bon prepara guía pa su 
entrenador Paul Lara tabata tin un total di 9 
atleta fuerte den su categoria di 76kg. 
Nataly ta logra den su hisadanan den snatch 
90kg ta logra kibra su record nacional cu 2kg 
y ta rank na di 6 luga, den clean & jerk ta hisa 
121kg ta logra un total di 211kg. Aki Nataly ta 
kibra su record nacional den total cu 5kg. Cu e 
total aki Nataly ta termina na di 7 lugar y ta logra 
clasifica pa e Weganan di Centroamericanos y 
del caribe San Salvador 2023. 


Aruba Amateur Weightlifting Association kier 
a manda palabra di grandemente na Stichting 
Sportsubsidie Aruba cu a haci e biahe posibel 
pa e atleta Nataly y su coach internacional Paul 
Lara por a biaha pa Santo Domingo y tambe pa 
e sosten di Comité Olimpico Aruban, Comisión 
Technico y CEMEDAR pa cu e atleta. Un biaha 
mas AAWA ta manda felicita Nataly cu a logra 
clasifica pa e Weganan di CAC San Salvador 
2023. 


Nataly Geerman ta clasifica pa Weganan 
Centroamericanos y del Caribe San Salvador 2023 

F 
echa: Diabierna 28 April te cu Diadomingo 30 di April 
Sistema: Un solo grupo, 5 rond segun sistema Suisa 
(ganadonan ta topa otro) 
Inscripcion: 10 Florin (Miembronan ta GRATIS) 


Schedule 
Prome rond - Diabierna 28 April - 19:00 – 22:00 
Segunda rond - Diasabra 29 April - 15:00 – 18:00 
Tercer rond - 19:00 – 22:00 
Cuarta rond - Diadomingo 30 April - 10:00 – 13:00 
Ultimo rond - 14:00 – 17:00 
Clausura/Prijsuitreiking - 17:00 – 17:30 (Despues di e 
ultimo wega) 


Tempo: 60 min. pa banda + 30 seconde increment despues 
di cada hugada 
Premionan: 3 trofeo pa prome 3 luga 
Localidad: Clubhouse (SunPlaza 401-L, Oranjestad) 


E 
hoben Angela Geerman di 14 aña 
di edad lo ricibi un premio di es- 
timulo pa su meritonan riba tereno so- 
cial. Cual ta su meritonan? Angela a 
forma parti di e Proyecto Gen297, un 
programa despues di oranan di scol pa 
hobennan di scol secundario auspicia 
pa Asociacion Trabou di Hubentud pa 
Aruba (ATHA). Meta di e proyecto ta 
pa yuda hobennan desaroya nan per- 
sonalidad, habilidad y conocemento. 
Un otro aspecto tabata pa guia nan 
hunto cu nan mayornan. 


Angela a mustra cu e tin talento pa 
domina e instrumento di cuarta. 
Pero loke mas a resalta ta cu durante 
e lesnan, Angela tabata yuda e otro 
hobennan cu no por a domina e instru- 
mento. E tabata keda despues di e 
programa pa yuda haci cushina limpi. 
Den e proyecto Gen297, Angela tabata 
un participante y tambe un bolun- 
tario pa yuda cu tur tarea. Angela ta 
un alumno di Colegio Arubano y a yuda 
hobennan di otro scol manera di Scol 
pa Preparacion pa Ofishi cu huiswerk. 
Asina el a yuda un hoben, cu cifranan 
no desea, mehora su prestacionnan na 
scol cu a duna un resultado cu e hoben 
a gradua entre e mihornan. Tambe e 
tabata motiva otro hobennan cu tin 


problema social. Angela a influencia un 
hoben cu a resulta di a dicidi pa stop 
di uza substancia adictivo pisa. Pues 
un hoben cu ta dispuesto pa yuda, 
comparti y influencia otro pa bay den e 
caminda corecto cu ta balornan grandi 
riba tereno boluntario y social. 


Angela tabata hunga futbol tambe 
pa La Fama damas. E aña aki Angela 
a participa den e Proyecto “Aruba 
Doet” pa yuda verf e edificio di ATHA 
na Santa Cruz. Asina cu oportunidad 
presenta, Angela a sa di ta un bolun- 
tario pa otro proyectonan pa instanci- 
anan no-gubernamental. 
Angela ta conoci pa tin un empatia 
impresionante cu su amigo y amiganan 
cercano, un caracter hopi bunita y un 
ehempel pa otro hobennan comparti, 
yuda otro y guia otro den e caminda 
corecto. 
Angela 
ta 
siguiendo 
training 
di 
cosmotologia facial y a wordo escogi 
entre 6 participante como e mihor 
pa sigui cu e practica na e salon di 
estetica. Pa su prestacionnan riba 
tereno social como influencer positivo 
y como un boluntario hoben, Angela lo 
ricibi e premio estimulo di Copa Hubenil 
Gobernador Felipe B. Tromp dia 27 di 


april proximo for di man di Gobernador 
Alfonso Boekhoudt. 


E 
ceremonia 
lo 
tuma 
luga 
den 
Wilhelmina Park cuminsando pa 9 or 
di mainta. Comision Copa Hubenil 
hunto cu Comision Celebracion Dianan 
Nacional ta invita un y tur pa asisti na 
e actividad aki riba Dia di Rey y apoya 
nos hobennan cu ta ricibi un premio 
pa nan logronan durante aña 2022 y 
2023. 


Premio di estimulo Copa Hubenil pa Angela Geerman 


Invitacion 


Torneo di dam “Dia di Rey 2023” 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


6 
4 Grupo di famia, bisiña y coleganan a uni atrobe pa 
cuminsa cu e temporada di mas nervio, emocion, tension, 
alegria, decepcion, suerte y hilaridad. 
E aña aki e apertura di Mens Erger je Niet LIVE tabata esun 
di mas grandi y mas anima. E Jump Up a pone tur hende den 
un ambiente diferente, danki na Mikes Disco y Dj Contacious. 


Un Centro di Bario Brazil completamente yen di grupo cu 
nan fanatico y tambe hopi bishitante. Hopi auto y danki na 
Booshi, e bishitantenan por a para nan auto riba e veld, cu luz 
full rond pa controla. 
E prome 4 team cu a hunga tabata: grupo di Roos, Costa 
Linda, Who’s Next y Kooyman Compa 2x4.Ganadonan a bira 
Costa Linda y Grupo di Roos. 
Diabierna 28 di April ta hunga: Eagle Giants , Vroom Toyota, 
Pasa Dushi Pasa Pret, Dynamite. 
Y di dos wega ta sigui: Sucu, Mi Casita, Dream Cather, Aruba 
Vision Center. 
Diasabra 29 di April ta: Keep Walking, Hilton Blue Energy 
Stars, Lolipop Crew, El Louvre. Di dos wega ta : Bombers, 
Bisña cu Storia, Jolly Shot Gang, Fam Bam. 


No tin duda cu Mens Erger Je Niet Live 
ta e wega mas popular aki na Aruba 

A 
ruba ta compromete su mes pa restau- 
ra e relacion entre ser humano y natura- 
lesa, iniciando e proceso legislativo pa agre- 
ga Derecho di Naturalesa den constitucion di 
Aruba. 


Pa celebra e ocasion, varios stakeholders 
local y internacional a bin hunto na Aruba 
Earth Day Forum 2023 pa dialoga encuanto e 
importancia di Derecho di Naturalesa. Algun di 
e expertonan presente tabata Global Alliance 
for the Rights of Nature, Earth Law Center, 
The Leatherback Project y Directie Natuur en 
Milieu. 


Derecho di Naturalesa ta reconoce cu nos 
medio ambiente tin balor inherente y mester 
wordo trata cu respet en bes di solamente 
un recurso pa haci uzo di dje. Derecho di 
Naturalesa ta representa un cambio di mental- 
idad den con nos ta mira nos medio ambi- 
ente. Pa restaura e balansa entre ser humano 
y naturalesa, nos por minimisa explotacion y 
crea un futuro sostenibel pa tur. 


“Mi ta gradici tur esnan cu a traha duro pa 
proteha nos ambiente,” Minister di Naturalesa 
di Aruba Sr. Ursell Arends a bisa. “Hunto, nos 
por restaura e balansa entre ser humano y 
naturalesa y cuida loke ta di nos. Nos no ta 
duna derecho na naturalesa, naturalesa tin 
derecho. Esaki ta un prome paso pa reconoce 
esaki.” 


E proyecto di ley pa introduci Derecho di 
Naturalesa den nos constitucion a ser entrega 
na Departamento Legislativo dia 21 di april, e 
atardi prome cu Dia di Mama Tera. Ministerio di 
Naturalesa ta liderando e proceso pa bira e di 
dos Pais mundialmente pa introduci Derecho 
di Naturalesa den su constitucion. Esaki sigur 
ta sirbi como ehempel pa otro paisnan den 
Caribe y rond mundo. 


Minister Ursell Arends: 


Aruba ta liderando esfuerso pa introduci 
Derecho di Naturalesa den Constitucion 


Earth Day Forum 2023 Aruba 

R 
ecientemente B&P/ Interface Aruba Training & Consul- 
tancy a organisa un curso “Purchasing Management  & 
Stock Management” cu tabata tin un duracion di 5 dia 2 ora. 
A participa varios empleado di sector priva na Aruba. 
Awendia cu e crisis economico global y forsa di compra cu 
ta bahando, y cu un competencia pisa cu ta lantando cabes 
na Aruba, ta importante pa bo controla bo inversion y bo 
compra.               
B & P Interface a organisa un curso Purchasing Management 
y Stock Management. Den e epoca aki purchasing mescos cu 
marketing y benta di e producto ta forma parti di e maneho 
strategico di bo organisacion. Ta p’esey e criterio nan cu ta 
wordo poni na e persona cu ta traha den e departamento di 
purchasing a bira mas pisa. 


Cu Purchasing Management bo ta  baha bo inversionnan 
hacie den compra y cu Stock Management bo ta logra un 
bon maneho di inventario, cual ta resulta den un resultado 
positivo di ganashi pa bo compania. Den e curso practico aki, 
purchasing ta wordo acerca for di e punta di bista comercial 


y tin como meta pa engrandece e ganashi di e compania.   E 
curso aki a wordo presenta pa B & P Interface den forma 
virtual bou di guia di Sr. Elvis Zichem. Participantenan cu a 
sigui e curso aki ta: Heidline Bottaro, Yvanise Lake, Nicole 
Nicolaas, Kathleen Kelly, Kendrick Joël Jansen y Therwin 
M.S. Ruiz. Tur a pasa e examen cu bon resultado. Un palabra 
di felicitacion ta bay na tur e participante nan cu e mensahe 
pa pone bek den practica locual a wordo siña. 


Exitoso curso Purchasing- & Inventory Management 

Dia di Rey cu auto show na Plaza Niki Habibe 


C 
hubato Beer World, cu mas cu 200 
tipo di cerbes, situa den caya grandi 
di Oranjestad, ta bolbe organisa un gran 
auto show. E biaha aki ta riba “dia di rey” 
april 27 2023, unda cu nos lo celebra 
cumpleaño di nos Rey Willem Alexander 
hunto cu nos autonan unico di Aruba. E 
luga ta Plaza Niki Habibe, na final di caya 
grandi for di 11am te 6pm. 


A peticion di hopi amante di autonan 
clasico y autonan special, nos ta ripiti e 
auto show di dia 18 di maart ultimo, cu 
tawata un exito rotundo. Tur auto club, 
clasico of autonan special, gruponan 
of personanan cu ta colecta autonan 
custom, ta invita pa e evento. Por 
cuminsa yega for di 11am y e evento lo 
ta te 6pm. Mescos cu biaha pasa, por bin 
den grupo, of auto individual. Esaki ta bo 
oportunidad pa bin cu e auto cu ta tapa 
warda hopi tempo den garashi, y “show” 
e off pa un y tur por admira. Por subi e 
plaza for di caya principal mes, banda 
di ex-RBC bank of pasa rond y drenta di 
otro banda. 


Lo bay tin musica di “dj version” . Tambe 
lo tin e famoso “Robert’s Smoke Pit” cu 
su smoked chicken y ribs na prijsnan 
special. Chubato tambe lo t’ey cu su 
cushina y natural su surtido grandi di 
cerbes. 


E evento ta gratis y no mester paga 
pa participa. Ora bo yega, registra na 
chubato y bo por participa pa gana un 
di e varios premionan pa rifa, entre otro 
di NAPA Auto Parts, JR Auto Center, 
Chubato Beer World, Coffee Break y In 
Bloom Studios. 


Chubato Beer World ta spera pueblo di 
Aruba bin celebra “Dia di Rey” na Plaza 
Niki Habibe, den caya grandi, diahuebs 
dia 27 for di 11am te 6pm. Asina tambe 
chubato tambe ta haci su contribucion 
pa trece bida den nos caya grandi y tene 
nos centro di ciudad bibo cu hopi activ- 
idad pa un y tur. 

R 
ecientemente un 1 grupo di 7 par- 
ticipante for di e sector priva, a 
sigui e curso di B&P/ Interface Train- 
ing tocante “Supervision Profesional 
Basico”. E obhetivo di e curso intensi- 
vo aki di 6 dia, tabata pa adkiri con- 
ocemento importante di supervision y 
pa ricibi e hermentnan necesario con 
pa supervisa trabao. Tambe pa siña 
con pa fortalece e efectividad di su- 
pervision pa asina crea un team coop- 
erativo cu ta produci na trabao. Topi- 
co nan cu a wordo presenta durante e 
curso aki ta : Inventarisacion y Organ- 
isacion, Comunicacion Efectivo, Com- 
petencia, Cooperacion y Motivacion, 
Kico ta importante na trabou. E curso 
tabata intensivo y practico na manera 
cu ora e cursista yega su trabou e por 
aplica loke el a siña mes ora. E curso a 


wordo presenta door di Sra. Drs. Cyn- 
thia Smith, psicologo riba tereno di or- 
ganisacion laboral y Certifica den ser- 
vicio di B&P/ Interface Aruba. Esnan 
cu a gradua ta:  Ghiamylane Maduro, 


Eveliany Ruiz, Franandido Angela,Karol 
Andres Caicedo Vasquez, Francandito 
Angela, Andre Gregory Kock y Nathalie 
R. Werleman. Un palabra di felicitacion 
ta bay na tur e graduadonan. 


R 
ecientemente B&P/ Interface Aru- 
ba Training & Consultancy a haci 
entrega di certificado na 14 cursis- 
tanan cu a participa na e curso “Ley di 
Labor den Practica na Aruba”. E cur- 
so aki a wordo desaroya specialmente 
pa duna mas splicacion riba e tereno 
di ley di labor y con esaki ta funciona 
den practica na Aruba. E curso tabata 
tin un duracion di 18 ora, reparti den 
6 siman. Un bon conocemento di e ley 
di labor ta di suma importancia ora cu 
bo ta doño di un empresa of tin un fun- 
cion den e departamento di Human Re- 
sources of como Manager di un compa- 
nia. Tanto pa e compania y tambe pa e 
empleado nan no sali perhudica ta im- 
portante pa tin un bon conocemento di 
e ley di labor. Ta importante pa sa kico 
bo mester tene cuenta cu ne na mo- 
mento di entre otro retiro di emplea- 
do. E docente encarga cu e curso aki ta 


un di nos expertonan local riba e tere- 
no aki, señor Enrique (Tito) de Cuba. E 
participantenan di e curso di Ley di La- 
bor cu a ricibi certificado ta: Michelan- 
gelo Helder, Stephanie Edwards, Che- 
relin Briezen-Groeneveldt, Sueyenne 
Croes, Kevin Kelly, Luciano Milliard, 
Morela Dirkz, Jessaline Figaroa, Omar 


Maduro, Yelenny Santana, Geneviève 
Melaria, Minerva Hayes, Faridi Daou y 
Shareen Cid Cabrera.  E 


Foto ta ilustra: docente Tito de Cuba, 
cu e participantenan. Un palabra di 
felicitacion ta bai na tur e cursista nan 
cu a termina e curso aki cu exito. 


B&P/ Interface a presenta Curso Ley di Labor den Practica na Aruba 


Curso “Supervision Profesional Basico” 
presenta pa B&P Interface Training 

A 
pril ta luna di Conscientisacion 
y Prevencion di Abuso di Mu- 
cha. Diabierna 21 di April, Gobierno 
a uni y mustra su sosten na consci- 
entisacion riba e tema di abuso di 
mucha conhuntamente cu Funda- 
cion Respeta Mi y a ilumina Bestu- 
urskantoor cu luz color blauw. 


Fundacion Respeta Mi ta un organ- 
isacion cu a wordo funda desde 10 
di december 1991 y tin como meta 
y vision pa conscientisa a base di 
prevencion riba e tema di abuso 
di mucha. Como cu luna di April ta 
luna di conscientisacion, Fundacion 
Respeta Mi ta para pa e derecho 
di muchanan advocando pa stop 
e abuso y negligencia di mucha y 
hoben. Esaki ta tambe e vision y 
prioridad di Gabinete Wever-Croes 
desde cu a drenta gobernacion na 
aña 2017. 


Mundialmente, e color blauw ta 
para pa e color di conscientisacion 
durante e luna di Prevencion di 
Abuso di Mucha. Comunidadnan 
a cende luznan blauw y a bisti 
color blauw riba 21 di april como 
e promesa pa sigui proteha y cuida 
nos muchanan di tur tipo di abuso y 
negligencia. 


Diabierna atardi Prome Minister 
Evelyn Wever-Croes a uni su mes 
cu Fundacion Respeta Mi presente 
dilanti di Bestuurskantoor pa asina 
mustra sosten y un biaha mas forti- 
fica e compromiso di Gobierno 
di Aruba pa e bienestar di cada 
mucha riba nos dushi Aruba. 
Bestuurskantoor a wordo ilumina 
cu luz blauw pa asina tambe tur cu 
pasa dilanti, por wordo conscien- 
tisa cu cada un di nos tin e deber pa 
cuida y proteha nos muchanan. 


Prome Minister Evelyn Wever-Croes: 


Ta ilumina bestuurskantoor cu luz color blauw pa 
conscientisa riba e tema di prevencion di abuso di mucha 

R 
iba 13 di maart 2023 a lansa e 
prome buki den Reino Hulandes tit- 
ula ‘E derechonan di pashent’ y awor lo 
bay tin charlanan completamente gra- 
tis cerca di cas! 


E autor, mr.dr. Jayburtt J. Dijkhoff 
conhuntamente cu Fundacion SIKI 
Aruba, ya a bishita varios organ- 
isacionnan 
caba, 
dunando 
charla 
gratis. Cuminsando for di luna di mei, 
riba casi tur diaranson e autor lo bishita 
un Centro di Bario na Aruba. Tur charla 
lo bay ta di 7or pa 9or di anochi y ta 
bay ta completamente gratis. 


Na tur Centro lo papia tocante tur e 
derechonan di Pashent y lo subraya un 
topico specifico. E charlanan lo tuma 
luga como lo siguiente: 


E charlanan ta bay ta na Papiamento y 
na Centro di Bario Lago Heights esaki 
lo ta na Ingles. 
Pa esnan interesa e buki lo ta obtenibel 
pa solamente Afl. 35,-. 


Esun cu no sa su derecho, ta mescos 
cu e no tin derecho. Keda informa y 
participa na e Charla den bo bario ‘E 
derechonan di pashent’. Un danki na 
CEDE ARUBA pa patronisa e charlanan 
aki na beneficio di henter pueblo di 
Aruba. 


Pa mas informacion bishita www. 
sikiaruba.org of sigui nos pagina di 
Facebook di SIKI Aruba. 


Invitacion pa Aruba: 


Charla den bo bario ‘E derechonan di pashent’ 

BACKGROUND- DIA INTERNACIONAL DI 
VUELONAN ESPACIAL TRIPULA, APRIL 12 
DEN un resolucion adopta April 7, 2011, 
Asamblea General di Nacionan Uni a designa 
April 12 como Dia Internacional di Vuelonan 
Espacial Tripula. 
Exploracion espacial ta provee conocimento 
clave di e historia di nos sistema solar. Sin 
exploracion espacial lo nos no tin satelitenan 
den orbita. Satelite ta asisti nos cu comuni- 
cacion global, seguridad y nabegacion aereo, 
terrestre y maritimo. Sin satelite lo no tawata 
tin GPS. 
Satelitenan 
por 
yuda 
meteorologonan 
pronostica tempo. Ademas satelite y techno- 
logia satelital ta hunga un papel crucial den 
actividadnan di observacion di Tera for di 
espacio, cual por yuda pa monitor, compronde 
y adverti nos riba potencial desasternan 
natural, contaminacion di oceano, factornan 
cu ta contribui na cambio climatico y salud 
di oceano y su ecosistemanan, vigila areanan 
grandi marino proteha, monitorea pesca 
ilegal y traficacion ilegal di droga, asisti cu 
investigacion cientifico di biologia marino y 
na final tambe ta esencial pa agricultura, por 
ehempel den monitorea awa dushi. 
E United Nations Office for Outer Space 
Affairs (UNOOSA) ta e organo di Naciones 
Uni responsabel pa cooperacion interna- 
cional den usonan pacifico di espacio ultra- 
trerrestre. 


BACKGROUND- 
DIA 
MUNDIAL 
DI 
CREATIVIDAD Y INNOVACION-APRIL 21 
Dia Mundial di Creatividad y Innovacion ta 
ser conmemora April 21 y ta enfoca ariba 
e papel cu industrianan cultural y creativo 
ta hunga den nos economia local y global y 
alabes den e procesonan pa soluciona prob- 
lemanan cu nos ta encontra pa yega na un 
desaroyo sostenibel. 
No tin un interpretacion universal di e 
concepto di creatividad. E concepto por ser 
comprendi di cubri e spectrum di expre- 
sion artistico te cu soluciona problema 
(problem-solving) den e contexto di desaroyo 
economico, social y desaroyo sostenibel. 
Pesey Naciones Uni a designa April 21 como 
Dia Mundial di Creatividad y Innovavion pa 
eleva e concientisacion pa e papel cu creativ- 
idad y innovacion ta hunga den tur aspecto di 
desaroyo humano. 


TECHNOLOGIA ESPACIAL, CREATIVIDAD Y 
INNOVACION PA LOGRA E OBHETIVONAN DI 
DESAROYO SOSTENIBEL 


E edicion No. 6, 2020 di ITUNews Magazine 
di International Telecommunication Union 
ta dedica na e tema “Space Science for 
Achieving 
the 
Sustainable 
Development 
Goals” y ta enfoca ariba e importancia di 
observacion di tera for di espacio, monitoreo 
di atmosfera, oceano y clima. 
Pero e importancia di technologia espacial 
ta hopi mas amplio y pesey den e Resolucion 
A/76/L3 adopta pa Asamblea General di 
Nacionan Uni, 25 oktober 2021 a crea e 
Space2030 agenda como instrumento di 
impulso pa logra e Obhetivonan di Desaroyo 
Sostenibel (SDGs). 
Den e rapport di UNCTAD titula Exploring 
Space 
Technologies 
for 
Sustainable 
Development di 2021 ta destaca seis area 
principal (1) alimento y agricultura, (2) apli- 
cacion den cuido medico y salud, (3) acceso 
na telecomunicacion y internet, (4) reduc- 
cion di riesgo di desaster y asistencia human- 
itario, (5) maneho di recurso natural y medio 
ambiente y (6) reduccion di pobresa. 
Den e capitulo dedica na avanzenan tech- 
nologico recien ta identifica (1) intelligencia 
artificial y cloud computing, (2) platafor- 
manan emergente di technologia satelital y 
aereo y (3) crowdsourcing. 
Tambe ta señala e falta di conocimento di 
e beneficionan di technologia espacial y 
scarsedad di recurso humano y financiero pa 
utiliza esakinan. 
Den un presentacion di Danielle Wood di MIT 
Media Lab y directora di e Space Enabled 
Research Group di MIT ta identifca seis 
technologia espacial cu actualmente ta 
sostene e SDGs: (1) satelllite earth observa- 
tion, (2) satellite positioning and navigation, 
(3) human space flight and micro-gravity 
research, (4) satellite communication, (5) 
space technology transfer y (6) inspiration 
from research and education. 
E SDG cu mas ta beneficia di technologia 
espacial ta SDG 9, Industria, Innovacion y 
Infrastructura. 
Den e publicacion di UNOOSA y e European 
Global Navigation Satellite System and 
Copernicus, Supporting the Sustainable 
Development Goals: Building Blocks towards 
the 2030 Agenda ta duna un resumen detaya 
pa cada un di e 17 SDGs con por aplica tech- 
nologia espacial. 
UNOOSA pa facilita acceso na technologia 
espacial pa tur pais por utilisa esaki den logra 
e SDGs a crea e programa Space4SDGs. 
Pa Aruba e sector cu mas lo beneficia di 
technologia espacial pa cumpli cu SDG 9 


Industria, Innovacion y Infrastructura ta 
e asina yama creative industries, identi- 
fica tambe dor di Gobierno di Aruba den su 
rapport Six Promising Sectors. 


Kico exactamente nos por interpreta como 
creative industries? E literatura cienti- 
fico ta haci un distincion entre cultural and 
creative industries (CCIs) y creative indus- 
tries (Cis) cual ultimo ta ser considera un 
impulsor (“driver”) pa desaroyo y crece- 
mento economico. 
Creative industries tin 13 sector, especifi- 
camente: (1) advertising y mercadeo, (2) 
architectura, (3) e mercado di arte y anti- 
guedades, (4) artesania, (5) diseño, (6) 
designer fashion, (7) industria cinemato- 
grafico y video, (8) software interactivo pa 
recreo, (9) musica, (10) artes bellas (litera- 
tura, arte escenico, arte visual), (11) publi- 
cacion imprenta y digital, (12) software y 
computer games, (13) streaming media, tele- 
vision y radio. 


Den e contexto di SDG 9 Industria, Innovacion 
y Infrastructura creative industries na Aruba 
ta ser defini pa e sectornan (1) advertising y 
mercadeo, (2) diseño, (3) industria cinemato- 
grafico y video, (4) software interactivo pa 
recreo, (5) musica, (6) publicacion imprenta 
y digital, (7) software y computer games, (8) 
streaming media, television y radio. 


E conclusion ta cu creative industries na 
Aruba ta esnan mas indica pa probecha di 
technologia espacial. 
Aruba como pais cu un grado halto di digital- 
isacion, utilisacion di Internet y servicionan 
online y un infrastructura di telecomunicacion 
avanza por beneficia di utilisacion di techno- 
logia espacial pa desaroya su creative indus- 
tries y amplia su base economico y hasta 
innova nos turismo den e proceso pa loke ta e 
forma di experiencia nos isla, cultura y entre- 
tenimento ofreci den forma fisico y virtual. 


Trintitres aña pasa a funda Stichting 
Internationale Teleport Aruba (International 
Teleport Aruba Foundation) cu e meta pa 
studia con telecomunicacion avanza y infra- 
structura digital por contribui na crea sector 
industrial high tech nobo na Aruba, particu- 
larmente usando technologia satelital. 
Pronto nos lo publica con technologia espa- 
cial, Space2030 y Space4SDGs por yuda 
Aruba logra cumpli cu e SDGs y desaroya y 
innova nos creative industries. 


Eight to eight, because our planet can’t wait campaign 

Fortaleza Pa Famia 


DEN tur matrimonio entre homber y muhe, Dios ta bisa 
lo siguiente: Esposanan, sea sumiso na boso esposo, 
manera na Señor, pasobra e esposo ta cabes di e 
esposa, Mescos cu Cristo ta cabes di e Iglesia, E siendo 
e Salbador, di e curpa. Ma mescos cu Iglesia ta sumiso 
na Cristo, asina tambe e esposanan mester ta sumiso 
na nan esposo den tur cos (Efesionan 5:22-23-24). 


Nos tin di para keto rato y cu tur respet observa con 
e ser humano ta hala for di Dios, y no kier somete na 
locual Dios a establece. Den e trend di matrimonio di 
mesun sexo, ken Dios lo establece como cabes? ya cu 
tur dos tin mesun sexo? aki nan nos tur por mira cu 
Dios no ta den e asunto. 


Ta bon si pa nos tene cuenta cune cu den e asunto cu 
Dios ta papia di sumision di un esposa na su esposo, no 
tin luga pa e cultura di machismo, ningun hende no ta 
catibo di otro, Homber y muhe mester coopera cu otro 
pa bienestar di nan hogar. 


No ta posibel pa uza e palabra di Dios cu muhe tin di 
somete, pa asina e homber sinta den cas henter dia 
wak TV of ta riba computer, mientras e esposa tin di 
cushina, haci cas limpi, haci cura limpi, y mientras e tin 
wea riba candela pa cushina, y manera tur otro famia 
e tin di tira bista riba e muchanan tambe. Esey no ta di 
Dios. 


Laga nos duna un comparacion, e homber ta e cabes y 
e muhe ta e garganta, y nan dos mester duna otro tur 
cooperacion y tur yudansa, pasobra dilanti di Dios nan 
ta un solo carni (Genesis 2:24) y asina nan por lanta un 
famia cu respet y obediencia na Dios. 


Cristo Hesus ta cabes di tur cas, p’esey un homber 
mester somete su mes na Dios, y sigui e ehempel di 
Dios, y tuma su responsabilidad na serio y e lo ta un 
bendicion spiritual y emocional pa su famia. 


E deber pa e homber den cas ta: Protega, Procrea, 
proveedor, lider y maestro, ta tur esey Dios a yama e 
homber pa e cumpli cune den su hogar. 


Pero ora un homber ta cana for di boluntad di Dios, 
e ta bira un abusado, inmoral, probechado, y cu mal 


comportacion y asina e no por cumpli cu su hogar. 


Ta deber di tur homber pa: 
Provee pa nan famia financieramente, den un forma 
limpi y respetuoso, no ta importa si ta baño bo tin di 
haci limpi, pero semper wak cu e entrada cu bo ta ricibi 
ta bini di un bon fuente y decente. 


Ta deber di un homber pa proteha su famia fisicamente, 
no como un bringado, pero bo no ta expone bo famia na 
ningun clase di peligro. 


Ta deber pa un homber ta un modelo pa su yiunan, 
tanto spiritual como social. 


Ta deber pa un homber ta un bon esposo pa su esposa, 
pasobra e yiunan lo mira y siña kico ta amor den famia. 
Specialmente ora ta trata di fieldad, cada hende homber 
mester duna catedra (bon ehempel) den esey. 


Tur hende homber mester ta Alerta, Para firme den Fe, 
Actua manera homber, Sea Fuerte, Laga tur loke boso 
haci wordo haci cu amor (1 Corintionan 16:13). 


Mescos boso esposonan, biba cu boso esposanan cu 
comprension, manera cu un vaso mas delicado, como 
cu e ta hende muhe, y dune honor como cohedero di 
e gracia di bida, pa boso oracion no wordo stroba (1 
Pedro 3:7). 


Dios tene misercordia y bendiciona tur hogar. 
Sinceramente, 
Pastor Marcel Balootje 


Dios a pone e homber como cabes di cas 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Leonida I. Semerel-Henriquez 
*09-12-1940 - †19-04-2023 


Na nomber di su: 
Esposo: Mariano N. Semerel 


Yiunan: 
Rodney R. Semerel y Caroline Semerel- Croes 
†Jeffrey E. Semerel 


Nieto(a)nan: 
Felicity A. Semerel, Brad A. Semerel y Maya 
Semerel 


Sobrina manera yiu: 
Christel Croes y Michele Croes 


Rumannan: 
Gabriel y Cicilia Henriquez 
Rina y Getty Engelhardt 
Carmen y Juancho Croes 
Lorenzo y Else Henriquez 
Tula y Poli Henriquez 
Chido y Ami Henriquez 
uan (Papi) y Angelica (Tica) Henriquez 


Sobrino(a)nan: 
Irma, Ricardo y Ivonne, Ruth, Ruben, Lucho, 
Roosje y Sergia 
Ricardo y Javier, Franklyn, Enrique, Anthony y 
Jessica, Milouska y Melitsa, Aga 


Sobre sobrinonan: 
Carmen Maria 


Bisinjan Stima: 
Vivian y Gos Figaroa 
Hilda Duinkerk 


Swa y cuñanan: 
Angela Stamper-Semerel 
Crispino Semerel y Juana Semerel-Geerman 
Juan Semerel y Miriam Semerel-Figaroa 
Noël Semerel y Juanita Semerel-Henriquez 
Anna Semerel 
Simion Semerel 
Elisabeth Paesch- Semerel y Roy Paesch 
Elsa Semerel 
Reynaldo Semerel 
Edison Semerel 


Primanan stima: Dora y Maxima 


Primo y primanan, amigo y amiganan 


Demas famia: Croes, Engelhart, Paesch, Stamper, 
Tromp, Werleman, Henriquez, Semerel, Semeleer, 
Oduber, van Romondt, Raven, Pieters, Vrolijk, 
Figaroa, Trimon 


Ex-coleganan di Oduber Agencies N.V, Su 
amigonan stima di Flor di Aloë 


Despensa nos si den nos tristeza nos por a lubida 
un of otro persona 


Acto di entiero lo tuma lugar dialuna 24 di april 
2023 di 9:00 a.m. – 11:00 a.m. na misa Santa 
Anna na Noord. Cremashon lo tuma lugar den 
seno familiar 


Condolencia lo tuma lugar na Royal Funeral 
Home Diabierna 21 di April 2023 di 7,or pa 9’or di 
anochi. 


“Señor ta mi Wardador, mi’n tin falta di nada; Den 
cunuku di yerba berde, E ta pone mi sosega. 
E ta hiba mi na awa trankil, pa mi bolbe haña forsa. 
E ta guiami den caminda drechi fiel na su nomber.” 
Salmo 23 


Cu dolor na nos curason pero conforme cu Dios su 
boluntad nos ta anuncia fayecimento di nos ser stima: 


Mildred Erlinda Kock 
Cariñosamente yama “ Milly ” 
* 7-7-1958-†18-4-2023 


Na nomber di su : 
Mama: + Susanna Tromp 
Tata: + Sergio Kock 


Su Yiu: Sharyselle Vanessa kock 


Rumannan: Edna y famia 
Regina y famia 
Franki y famia 
Nicolaas y famia 
Marcia y famia 


Madrina: Lucina Gonzalez-Kock 


Iha: Mayerline Joanne Kelly 


Sobrina (o)nan: Narciso, Judella, Joanne, Joel, 
Gilbert, Elvis, Nicolas, Leonard, Faryselle, Zulienne 


Swa I cuñanan 
Famianan, primo(a)nan, amistadnan, conocirnan, 
bisinjanan y colleganan di Boogaard Assurantiën. 


Acto di Condolencia y Entiero lo tuma lugar: 
Diamars 25 april 2023 di 9:00am -11:00am na 
Parokia Birgen di Fatima Dakota despues pa sigui pa 
Santana Sabana Basora. 


Nos kier pidi nos disculpa si den nos tristeza nos por 
a lubida algun famia of conocirnan. 


Despues di entiero nos lo no ricibi bishita di 
condolencia na cas. 


Señor ta mi wardador, mi’n tin falta di nada 
den cunucu di yerba bèrdè 
E ta pone mi sosegá. 
E ta hiba mi na awa trankil, pa mi bolbe haña forsa. 
Psalmo 23 


Cu dolor profundo na nos curazon pero conforme 
cu boluntad di Dios, nos ta anuncia fayecimento di: 


Kathleen Raquel Gomes 
*27-03-1969 †18-04-2023 


Acto di entiero lo wordo anuncia despues! 


“Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, 
mi por stens di loke Señor ta hasi” 
Salmo 33 


Nos ta anuncia fayecimento di 


Sr. Robert Ray Reyes 
Mihor conoci como “Roy” 
*December 8, 1946 - †April 19, 2023 


Na nomber di su: 
Querida esposa: Rina Reyes-Kock 


Yiunan: 
José “Jobert” Reyes y Julienne Reyes- 
Comenencia 
Jean-Carlo Reyes y Lysandra Donata 


Nieto y Nietanan: 
Jeaun, Luke, Dara, Damen y Elenah 


Rumannan: 
Audrey y †Ivan Mauw A Sam-Jeuken 
†Walter y Lupe Jeuken y famia 
Dianna y Leo Lemmens-Jeuken y famia 
†Stanley y †Gioconda Reyes y famia 
Adrianus “Jhon Jhon” y Maricarmen Reyes y 
famia 


Swa y Cuñanan: 
Marcelo y Carmen Luisa Kock y famia 
Ricardo y Sita Kock y famia 
†Juan y Irma Kock y famia 
†Ignacio “Nico” Kock 
Lidia Kock y †Francisco (Chito) Quandus y famia 
Chicho y Anyela Kock y famia 
Susana Kock y famia 


Amigonan di cas: 
Lucio Vrolijk y famia 
Lino Irausquin y famia 
Ronny Donata y famia 
Papito Comenencia y famia 


Doñonan di trabou: 
Fernando y Jossy Da Costa Gomez 


Subrina y Subrinonan, Primo y Primanan, 
Conocirnan, Coleganan di Gomez Enterprises 
Aruba & Curacao y King Ocean Services Miami y 
Amigonan di clubnan di auto clasico 


Demas famia: 
Reyes, Jeuken, Lemmens, Mauw A Sam, Pellicer, 
Pichardo, Kock, Quandus, Werleman, Vrolijk, 
Irausquin, Donata, Comenencia y demas famia y 
conocirnan 


Nos sincero disculpa si den nos momento di 
tristeza por a lubida di menciona un of otro 
persona 


Ta invita pa e acto di condolencia y despedida 
cu lo tuma lugar diamars 25 di april 2023 na 
Aurora Funeral Home di 6’or di atardi pa 9’or di 
anochi. Cremacion lo tuma lugar den seno di 
famia. 


Despues di entiero no ta ricibi bishita 


Na lugar di krans un donacion na Wilhelmina 
Kanker Fonds lo ta altamente aprecia 
Lo tin un box disponibel pa esaki 


NOTA: No ta permiti pa filma ni saca potret di 
defunto 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 
Alicio Quandt 
*15-08-1938 - †20-03-2023 


Acto di despedida lo wordo anuncia despues. 


“You have succeeded in life when all you really 
want is only what you really need” 
- Vernon Howard - 


Cu un curason tristo pero conforme cu boluntad 
di Dios nos ta participa fayecimento di nos casa, 
tata, suegro, ruman, welo y omo stima, 


Hedwigis A. Marchena 
miho conoci como Wiwi 
8 oktober 1943 - 19 april 2023 


Na nomber di su: 
Casa: 
Irene Marchena-Arends. 


Yiunan: 
Zuhaila y Giovanni Arendsz-Marchena. 
Aldrich y Diana Marchena-Uribe. 


Su nietonan: 
Brandon Arendsz. 
Thay Arendsz y Lorenzo Leeuwe. 
Shawn Marchena. 
Mia Marchena. 


Su rumannan: 
Bubu Marchena. 
Stanley y Clara Marchena-Wever. 
Harold y Jeanette Marchena-Werleman. 
Sandra Marchena. 


Subrino y subrinanan 


Su bon amigonan: 
Pedro Bislip 
Kenneth Lacle 
Howard Cheng 
Yohung Lee 
Dinesh Mahtani 


Ocasion pa condolencia y despedida dialuna 
24 di april di 6.00 pa 8.30 pm na Royal Funeral 
Home. Sigui pa cremacion den seno familiar. 


Tera ta di SEÑOR, y tur loke cu e ta contené, 
mundo, y esnan cu ta biba den djé. 
Pasobra El a fund’é riba e lamannan, y a 
stables’é riba e riunan - Salmo 24: 1-2 
Louis S. Pauléus 
Cariñosamente yama “Paul” 
*12-07-1955 - †18-04-2023 


Na nomber di su: 
Casa: Limane Cazeau Pauléus 


Rumannan: Marie Pauléus 
Lévè Pauléus 
Alourdes Civil 
Enny Desrosiers 


Yiunan: Sophonie Pauléus Marcelus casa di 
Edwidge Marcelus 
Youseline Pauléus Antoine 
Evodie Pauléus 
Woodlyne Pauléus 
Woodthes Pauléus casa di Trina Pauléus 
Yrmane Pauléus st Robert casa di Iscarde st 
Robert 


Nietanan: Christal Antoine yiu di Renel Antoine 
Ashmaila Antoine yiu di Renel Antoine 
Shania Frederic 
sImani Marcelus 
Naphtalie Donata 


Demas Famia Ruman di misa Aruba 


Ta invita pa acto di entiero cual lo tuma lugar na 
Aurora Funeral Home diamars 25 di April 2023 di 
2’or pa 4’or di atardi. Despues lo sali pa Santana 
Central Sabana Basora. 
Condolencia lo tuma lugar na Aurora Funeral 
Home dialuna 24 di April 2023 di 7’or pa 9’or di 
anochi. 


Despensa nos pero despues di entiero nos no por 
ricibi bishita di condolencia na cas. 


“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega. E ta hibami na awa trankil, 
pa mi bolbe haña forsa”. 
Salmo: 23 


Cu inmenso tristesa na nos curason, nos ta 
participa fayecimento di: 


Mario Lugo 
Mihor conoci como: “Mai” 
*12 september 1945 - †19 april 2023 


Mayornan: 
†Arbolina Paesch y †Adan de Jesus Lugo 


Na nomber di su: 
Yiunan: 
Michael Croes y famia 
Sharin y Abelo Cabral de Andrade y famia 


Nieto y nietanan: 
Ayscheline Jansen y famia 
Esmeralda Croes 
Ricardo Croes y famia 
Corien Croes y famia 
Shabela Cabral de Andrade y Edson Thiel y 
famia 
Abelo Jr Cabral de Andrade y Mitylene 
Tromp 
Sharibel Cabral de Andrade 


Rumannan: 
Armando y Fermina Lugo y famia 
Maria y Juan Wernet y famia 
Martin Lugo 
†Efrain Lugo 
Juan Paesch 
Damasco Paesch 
Vicky Paesch y Fernando Figaroa y famia 


Mescos cu ruman: 
Angelberta Croes y famia 


Sobrino y sobrinanan: 
Marlene Wernet y Laiyoni Werleman y famia 
†Francis y Elizette Wernet y famia 
Lilian Wernet 
Fernandito y Suehen Figaroa y famia 
Edward Figaroa y Micheline Remy y famia 


Bisanieto y bisanietanan, swa y cuñanan, 
primo y primanan, amigonan di cas, bisiña 
y conocirnan y demas famia na Aruba y 
Venezuela. 


Famia: Lugo, Paesch, Croes, Cabral de 
Andrade, Thiel, Tromp, Petrochi, Werleman, 
Jansen, Danje, Ras, Wernet, Figaroa, 
Geerman, Segura, Erasmus, Morel, Pourier, 
Remy, Koolman, Marin, Lampe. 


Ta invita pa acto di condolencia y entiero 
cual lo tuma lugar Diaranson 26 April 2023, 
for di 2or pa 4or di atardi, na Aurora Funeral 
Home y despues lo sali pa Santana Catolico 
Kranwinkel na Paradera. 


Nos ta lamenta cu despues di entiero nos no 
por ricibi bishita di condolencia na cas. 
Nos disculpa si den nos tristesa nos por a 
lubida algun famia, amigo of conocir. 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y 
forsa durante e tempo dificil cu e fayecimento y entiero 
di nos ruman y omo stima: 


Ciriaco “Cheya” Paesch 


Boso muestra di atencion ta di hopi aprecio y un gran 
sosten pa nos. Un danki na un y tur cu a manda krans, 
whatsapp, email y a hasi yamada nan telefonico. 
Un gradicimento especial di curason: Na Aurora 
Funeral Home pa e bon servicio y atencion, dokter 
John Croes, dokter Tromp y dokter Texier. Na pastoor 
Toti Fuentebello, Randall Croes, Atanacio “ Nacho” y 
Margaritha Bremo. - Boso muestra di atenshon tabata 
un gran consuelo pa nos. 


Na mes momento nos ta invita famia, bisiña-, amigo- y 
conocirnan pa compaña nos na 3 Santo Sacrificio di 
Misa na Misa Santa Filomena pa descanso di alma di 
nos ruman stima Cheya dia: 
Dialuna 24 april 2023 pa 7:00 pm 
Diamars 25 april 2023 pa 7:00 pm 
Diabierna 27 april 2023 pa 7:00 pm 


Boso presencia ta altamente aprecia. 


